Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/018 ES/País Vasco Productos metálicos, Espanja) /* COM/2012/0620 final */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Espanja toimitti 28. joulukuuta 2011 EGR:n rahoitustukea koskevan hakemuksen EGF/2011/018 ES/País Vasco Productos metálicos. Hakemus koskee työntekijävähennyksiä, jotka on toteutettu Espanjan NUTS II -alueella País Vasco (Baskimaa) (ES21), NACE Rev. 2:n[3] kaksinumerotason 25 (metallituotteiden valmistus (pl. koneet ja laitteet)) piirissä toimivissa 423 yrityksessä. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2011/018 Jäsenvaltio || Espanja 2 artikla || b alakohta Asianomaiset yritykset || 423 NUTS II -alue || País Vasco (ES21) NACE Rev. 2:n kaksinumerotaso || 25 (metallituotteiden valmistus (pl. koneet ja laitteet)) Viiteajanjakso || 22.1.2011 – 22.10.2011 Yksilöllisten palvelujen tarjoamisen aloittamispäivä || 19.3.2012 Hakemuksen päivämäärä || 28.12.2011 Työntekijävähennykset viiteajanjaksolla || 1 106 Toimenpiteisiin osallistuvien vähennettyjen työntekijöiden määrä || 500 Yksilöllisten palvelujen kustannukset euroina || 1 870 000 EGR:n täytäntöönpanokustannukset euroina[4] || 129 300 EGR:n täytäntöönpanokustannukset prosentteina || 6,47 Kokonaisbudjetti euroina || 1 999 300 EGR:n tuki euroina (65 %) || 1 299 545 1. Hakemus jätettiin komissiolle 28. joulukuuta 2011, ja sitä täydennettiin lisätiedoin 5. syyskuuta 2012 asti. 2. Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Jotta voitaisiin osoittaa yhteys työvoimanvähennysten ja globaalin rahoitus- ja talouskriisin välillä, Espanja esittää, että metallituoteala on keskeinen tuotantopanosten tarjoaja useilla tuotantoteollisuuden sektoreilla, erityisesti laivanrakennus- ja rakennusalalla sekä autoteollisuudessa. Kaikkialla Euroopan unionissa talouskriisi on vaikuttanut merkittävästi näihin toimialoihin, kuten komissio[5] ja sen yksiköt[6] ovat jo aiemmin todenneet. Aiemmissa näitä toimialoja koskevissa EGR-hakemuksissa esitetyt väitteet pätevät edelleen[7]. Tämä koskee erityisesti komission 9. elokuuta 2012 esittämiä näkemyksiä, jotka liittyvät Espanjan EGR-hakemukseen, joka koskee samaa toimialaa.[8] 4. Espanja kuuluu jäsenvaltioihin, joita maailmanlaajuinen rahoitus- ja talouskriisi koettelee kovimmin. Valmistusteollisuus puolestaan on yksi niistä toimialoista, joihin kriisi on vaikuttanut eniten, ja tilanne on edelleen heikentymässä. Valmistusteollisuuden tuotantoindeksi (2005 = 100) || 2006 || 2007 || 2008 || 2009 || 2010 || 2011 EU-27 || 104,81 || 109,23 || 107,36 || 91,59 || 98,44 || 103,15 Saksa || 105,83 || 112,73 || 113,06 || 93,64 || 104,57 || 113,91 Ranska || 101,01 || 102,62 || 99,05 || 85,34 || 89,11 || 92,42 Espanja || 105,38 || 107,56 || 98,97 || 82,52 || 83,03 || 82,16 Lähde : Eurostat 5. Maailmanlaajuisen rahoitus- ja talouskriisin aiheuttamat teollisuuden synkät näkymät johtivat metallin ja metallituotteiden kysynnän ja tuotannon supistumiseen. Espanjassa koko metallialan tuotanto supistui 24,6 % ja metallituotteiden 23,3 % vuonna 2009 edelliseen vuoteen verrattuna. Kuten jäljempänä osoitetaan, kumpikin toimiala alkoi elpyä vuoden 2011 ensimmäisellä puoliskolla, mutta suuntaus osoittautui myöhemmin hetkelliseksi ja kummankin toimialan tuotanto supistui jälleen merkittävästi saman vuoden jälkipuoliskolla. Teollisuustuotannon vaihtelu Espanjassa || 2009 || 2010 || Q1/2011 || Q2/2011 || Q3/2011 || Q4/2011 Metalli[9] || -24,6 || 0,4 || 2,9 || -2,8 || -2,7 || -9,6 Metallituotteet[10] || -23,3 || -6,4 || 7,4 || -1,3 || -1,0 || -10,2 Lähde : INE (Instituto Nacional de Estadística) ja Confemetal 6. Metallialan tuotannon supistuminen vaikutti työllisyyteen. Espanjassa menetettiin yli 180 000 metallialan työpaikkaa vuonna 2009 ja vielä 60 000 työpaikkaa vuonna 2010, mikä on noin 15 % toimialan kokonaistyöllisyydestä. Työntekijävähennysten määrän ja 2 artiklan b alakohdan mukaisten kriteerien täyttymisen osoittaminen 7. Espanjan hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II ‑tason alueella tai kahdella vierekkäisellä alueella. 8. Hakemuksessa todetaan, että 423:ssa NACE Rev 2:n kaksinumerotasolla 25 (metallituotteiden valmistus (pl. koneet ja laitteet))[11] toimivassa yrityksessä País Vascon NUTS II ‑alueella (ES21) vähennettiin 1 106 työntekijää yhdeksän kuukauden viiteajanjakson aikana 22. tammikuuta 2011 – 22. lokakuuta 2011. Kaikki nämä työntekijävähennykset on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. Selvitys työntekijävähennysten ennakoimattomasta luonteesta 9. Espanjan viranomaiset tuovat esiin, että rahoitus- ja talouskriisi on johtanut maailmantalouden äkilliseen romahtamiseen, josta monet alat ovat kärsineet suuresti. Metallituotealan osalta taantuma, johon kuului muilta talouskriisin koettelemilta aloita tulevien tilausten äkillinen vähentyminen, on ollut ennennäkemätön viime aikoina. Kriisin vuoksi talouden kehitys vuodesta 2008 ei ole noudattanut aiempina vuosina todettua suuntausta, jossa metalliteollisuuden työllisyys on jatkuvasti kasvanut. Vuosina 2000–2006 tämän sektorin työllisyys oli kasvanut 8 % (eli 300 000 työpaikkaa),[12] mutta vuosina 2009–2010 työllisyys supistui lähes 15 %. Metallialan työntekijävähennyksiä ei näin ollen olisi voitu ennustaa tai ehkäistä helposti. Työntekijöitä vähentävät yritykset ja tuen kohteena olevat työntekijät 10. Hakemus koskee 1 106 työntekijän vähentämistä 423:ssa NACE Rev 2:n kaksinumerotasolla 25 (metallituotteiden valmistus (pl. koneet ja laitteet)) toimivassa yrityksessä País Vascon NUTS II ‑alueella (ES21). Täydellinen luettelo tässä hakemuksessa mainituista yrityksistä on liitetty tämän ehdotuksen liitteenä olevaan komission yksiköiden valmisteluasiakirjaan. Kaikille vähennetyille työntekijöille tarjotaan mahdollisuutta osallistua toimenpiteisiin. Espanjan viranomaiset kuitenkin arvioivat EGR-tuen hallinnoimisesta aiemmin saamiensa kokemusten perusteella, että noin 500 työntekijää haluaa osallistua EGR-toimenpiteisiin. 11. Työntekijät voidaan jaotella seuraavasti: Ryhmä || Lukumäärä || Prosenttiosuus Miehiä || 930 || 84,09 Naisia || 176 || 15,91 EU:n kansalaisia || 1 080 || 97,65 Muun kuin EU-valtion kansalaisia || 26 || 2,35 15–24-vuotiaita || 23 || 2,08 25–54-vuotiaita || 746 || 67,45 55–64-vuotiaita || 333 || 30,11 Yli 64-vuotiaita || 4 || 0,36 12. Näihin lukuihin sisältyy 29 työntekijää, joilla on pitkäaikaisia terveysongelmia tai vamma. 13. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Johtajat || 5 || 0,45 Erityisasiantuntijat || 12 || 1,08 Asiantuntijat || 85 || 7,69 Avustavat toimihenkilöt || 133 || 12,03 Rakennus-, korjaus- ja valmistustyöntekijät || 272 || 24,59 Prosessi- ja kuljetustyöntekijät || 267 || 24,14 Henkilökohtaisten palveluiden työntekijät ja kouluttamattomat työntekijät || 332 || 30,02 14. Espanja on vahvistanut asetuksen (EY) N:o 1927/2006 7 artiklan mukaisesti, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 15. Työntekijävähennykset koskevat NUTS II –aluetta País Vasco (Baskimaa), joka koostuu Álavan, Guipúzcoan ja Vizcayan provinsseista. Alue sijaitsee Pohjois-Espanjassa, ja sitä ympäröivät idässä Navarra, etelässä La Rioja ja lännessä Cantabria ja Castilla y León. Verrattuna Espanjaan keskimäärin País Vasco on pieni mutta väestöltään merkittävä alue: sen pinta-ala on vain 1,4 % (7 234 km²) Espanjan alueesta, mutta siellä asui vuonna 2011 4,8 % (eli 2,2 miljoonaa) Espanjan asukkaista. 16. Metallialan työntekijävähennykset koskivat kaikkia kolmea País Vascon provinssia, mutta eri laajuudessa; työntekijävähennysten kokonaismäärästä 57 % koski Vizcayaa, 30 % Guipúzcoaa ja 13% Álavaa. 17. Tärkeimpiä sidosryhmiä ovat País Vascon (Baskimaan) itsehallintoalueen hallitus, erityisesti seuraavat: teollisuuden, innovoinnin, matkailun ja kaupan alueellinen ministeriö; teollisuuden ja energian alueellinen alaministeriö; hallinnon ja teollisuusturvallisuuden pääosasto; työllisyyden ja sosiaaliasioiden alueellinen ministeriö; suunnittelun ja työllisyyden alueellinen alaministeriö sekä Baskimaan työvoimatoimisto. Näiden julkisten tahojen lisäksi sidosryhmiä ovat myös seuraavat: FVEM (Federación Vizcaína de Empresas del Metal); ADEGI (Asociación de Empresarios de Gipuzkoa)sekä SEA (Sindicato Empresarial Alavés). Työntekijävähennysten odotettu vaikutus paikalliseen, alueelliseen tai koko maan työllisyyteen 18. Eustatin (Instituto Vasco de Estadística) mukaan metallialan tuottama lisäarvo oli 10 miljardia euroa, eli 18 % País Vascon alueen kokonaislisäarvosta. Ala työllisti kesäkuussa 2010 lähes 162 000 henkilöä, mikä on 16 % alueen kokonaistyöllisyydestä. Neljäkymmentä prosenttia näistä työntekijöistä toimi metallituotteiden alasektorilla. Tämän vuoksi maailmanlaajuisen rahoitus- ja talouskriisin kielteiset vaikutukset metallituotealaan johtivat vakaviin työllisyysvaikutuksiin País Vascon alueella. 19. Arvioidaan, että absoluuttisina lukuina ilmaistuna País Vascon alue on menettänyt 31 000 teollisuuden työpaikkaa vuoden 2008 kolmannesta neljänneksestä lähtien. Kaikissa País Vascon kolmessa provinssissa työttömyysaste on vähintään kaksinkertaistunut vuosina 2008–2011, kuten jäljempänä tarkemmin esitetään: Työttömyysaste País Vascon alueella || 2008 || 2009 || 2010 || 2011 Álava || 2,7 || 9,9 || 10,0 || 6,9 Guipúzcoa || 3,3 || 6,5 || 7,4 || 7,5 Vizcaya || 4,3 || 8,6 || 10,0 || 13,5 País Vasco || 3,8 || 8,1 || 9,2 || 10,6 Lähde : Eustat 20. ERG-rahoitusta koskevan hakemuksen jälkeen Espanjan taloudellinen tilanne on edelleen heikentynyt: Eurostatin mukaan Espanjan kansallinen työttömyysaste nousi 25,1 %:iin heinäkuussa 2012, eli yli kaksinkertaiseksi EU-27-maiden keskiarvoon verrattuna ja lähes kymmenen prosenttiyksikköä suuremmaksi kuin EU:n toiseksi korkein kansallinen työttömyysaste (Portugalin 15,7 %). Kuten lisäksi edellä kohdassa 16 selitettiin, suurin osa työntekijävähennyksistä, joita tämä hakemus koskee, tapahtui Vizcayassa, jossa on País Vascon provinsseista korkein työttömyysaste. Metallituotealalta vähennettyjen työntekijöiden työllistymisnäkymät eivät näistä syistä ole rohkaisevia. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 21. Kaikki seuraavassa lueteltavat toimenpiteet muodostavat yhdessä koordinoidun yksilöllisten palvelujen paketin, jonka tavoitteena on vähennettyjen työntekijöiden integroituminen uudelleen työmarkkinoille: – Selvitys: Tähän toimintoon kuuluu vähennettyjen työntekijöiden profiilien laatiminen ja tietojen kerääminen metallituotealasta, jotta vähennetyille työntekijöille tarjottua tukitoimenpidepakettia voidaan mukauttaa. Tavoitteena on ymmärtää tällä alalla toimivien yritysten etsimiä profiileja ja taitoja ja löytää muita toimialoja – joko metallituotteisiin liittyviä tai muita – joilla voi avautua työmahdollisuuksia kohderyhmälle sekä perustaa työvoimapörssi. – Ohjaus: Tämä palvelu koostuu monista eri toiminnoista, joilla edistetään kohteena olevien työntekijöiden integroitumista uudelleen työmarkkinoille, erityisesti seuraavista: – Tehdään räätälöity analyysi kohteena olevien työntekijöiden yksilöllisestä profiilista, jotta voidaan luoda työllisyyteen johtava reitti. Tämän toimenpiteen pohjalta selvitetään seuraavien toimenpiteiden mahdollisuudet ja sisältö. – Kohennetaan kohteena olevien työntekijöiden itseluottamusta ja motivaatiota (esim. luomalla työhön liittyviä tavoitteita, kehittämällä vahvuuksia ja korjaamalla puutteita sekä tarjoamalla esimerkkejä myönteisistä asenteista työnhakuun). – Koulutus: Tällä pyritään tarjoamaan kohteena oleville työntekijöille pätevyydet ja taidot, joita tarvitaan integroitumiseen uudelleen työmarkkinoille. Edellä kuvattujen selvitys- ja ohjaustoimien tuloksen pohjalta koulutustoiminta on luonteeltaan kahdenlaista: – ammatillinen koulutus, jolla tuetaan osaamisen kehittämistä kohteena olevien työntekijöiden profiilien ja suunnitelmien mukaisesti; – laaja-alainen koulutus, jolla kehitetään kaikille ammattityypeille yhteisiä sosiaalis-ammatillisia taitoja. – Työhön sijoittumisen tuki: Tähän kuuluu kohteena olevien työntekijöiden mentorointi – joko yksilöllisesti ja/tai ryhmissä – jotta he voivat parantaa työnhakukykyään, esimerkiksi tarjoamalla työhakumenetelmiä, neuvomalla ansioluettelon laadinnassa ja hyödyntämällä omia sosiaalisia verkostojaan mahdollisimman hyvin. Lisäksi tuetaan aiempien opintojen ja kokemuksen tunnustamista. – Yrittäjyys: Tässä pyritään tarjoamaan tietoa yrittäjyyden ja itsenäisen ammatinharjoittamisen avaamista mahdollisuuksista ja auttamaan tästä kiinnostuneita kohteena olevia työntekijöitä perustamaan yritys. – Koulutustuki: Kaikille koulutukseen osallistuville kohteena oleville työntekijöille maksetaan kertakorvauksena yhdessä erässä 250 euron summa. – Harjoittelutuki: Kaikille työpaikalla tapahtuvaan harjoitteluun osallistuville kohteena oleville työntekijöille maksetaan kertakorvauksena yhdessä erässä 250 euron summa. – Tuki hoitajille: Tämä palvelu koostuu rahoitustuesta niille kohteena oleville työntekijöille, joille koituu lisäkustannuksia koulutuksen hankkimisesta tai muista toimenpiteistä. Tämä koskee erityisesti niitä, joilla on (esim. lasten, vanhusten tai vammaisten) hoitoon liittyviä velvollisuuksia. Myönnettävä summa määritetään edunsaajan henkilökohtaisen tilanteen perusteella, ja se on joka tapauksessa enintään 800 euroa. 22. EGR:n täytäntöönpanoa koskevat menot, jotka on sisällytetty hakemukseen asetuksen (EY) N:o 1927/2006 3 artiklan mukaisesti, kattavat hakemukseen liittyviä hallinto- ja valvonta- sekä tiedotus- ja mainontatoimia. Tiedostustoimet koostuvat erityisesti seuraavista: lehdistötiedotteet ja konferenssit; tiedon levittäminen hankkeen täytäntöönpanosta kahden internet-sivuston, uutiskirjeen, verkko-oppimisympäristön, blogien ja sosiaalisen median kautta sekä päättäjäistapahtuma, jossa esitellään saatuja tuloksia. Tämä kattava tiedotuspaketti selittää sen, että EGR:n täytäntöönpanokustannusten osuus on hieman korkeampi. 23. Espanjan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Espanjan viranomaiset arvioivat kokonaiskustannuksiksi 1 999 300 euroa, joista yksilöllisten palvelujen kustannukset ovat 1 870 000 euroa, ja EGR:n täytäntöönpanokustannuksiksi 129 300 euroa (6,47 prosenttia kokonaismäärästä). EGR:ltä haettu rahoitusosuus on yhteensä 1 299 545 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Selvitys (Prospección) || 500 || 534,00 || 267 000 Ohjaus (Servicio de orientaciíon) || 500 || 436,00 || 218 000 Koulutus (Formación) || 500 || 1 914,00 || 957 000 Työhön sijoittumisen tuki (Inserción) || 250 || 310,00 || 77 500 Yrittäjyys (Emprendimiento) || 300 || 168,33 || 50 500 Koulutustuki (Beca de formación) || 500 || 250,00 || 125 000 Harjoittelutuki (Beca de formación) || 300 || 250,00 || 75 000 Sovittamistuki (Servicio de conciliacíon) || 125 || 800,00 || 100 000 Yksilöllisten palvelujen kustannukset yhteensä || || 1 870 000 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Hallinto || || 46 950 Valvonta || || 15 000 Tiedotus ja mainonta || || 67 350 EGR:n täytäntöönpanokustannukset yhteensä || || 129 300 Arvioidut kokonaiskustannukset || || 1 999 300 EGR:n rahoitusosuus (65 % kokonaiskustannuksista) || || 1 299 545 24. Espanja vahvistaa, että edellä kuvatut toimenpiteet täydentävät rakennerahastoista rahoitettuja toimia, esimerkiksi FIP-ohjelmaa (Plan de Formación e Inserción Profesional) ja FPO-ohjelmaa (Plan de formación Profesional Ocupacional), jotka ovat Euroopan sosiaalirahaston yhteisrahoittamia. Kummallakin suunnitelmalla pyritään parantamaan, lisäämään ja ajantasaistamaan osaamista, ja ne on suunnattu noin 10 prosentille työntekijöistä, jotka olivat EGR-avustuskelpoisia, ennen kuin hakemus toimitettiin komissiolle. Espanjan viranomaiset ovat vahvistaneet, että toimenpiteitä on toteutettu kaksinkertaisen rahoituksen estämiseksi. Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa 25. Espanja aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 19. maaliskuuta 2012. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 26. Useita yhteydenottoja on toteutettu ja kokouksia järjestetty País Vascon itsehallintoalueen hallituksen (erityisesti teollisuuden, innovoinnin, matkailun ja kaupan alueellisen ministeriön sekä työllisyyden ja sosiaaliasioiden alueellisen ministeriön) ja toisaalta metallituotealalla toimivia työnantajia edustavien järjestöjen välillä. Kyseiset järjestöt ovat FVEM (Federación Vizcaína de Empresas del Metal), ADEGI (Asociación de Empresarios de Gipuzkoa) ja SEA (Sindicato Empresarial Alavés). Kuulemiset liittyivät EGR-hakemuksen jättämiseen sekä vähennetyille työntekijöille tarjottaviin yksilöllisiin palveluihin. 27. Lisäksi itsehallintoalueen hallitus, yrittäjäjärjestöt ja työmarkkinaosapuolet ovat muodostaneet komitean, joka vastaa hankkeen koordinoinnista, hallinnosta ja täytäntöönpanosta. País Vascon suurimmille ammattiliitoille tiedotetaan edistymisestä hankkeen täytäntöönpanossa alueellisten työvoimapalveluiden ja niiden johtokunnan kautta. 28. Espanjan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 29. Asetuksen (EY) N:o 1927/2006 6 artiklassa säädettyjen perusteiden täyttymisen osalta Espanjan viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 30. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. EGR:stä vastaava hallinto- ja valvontaviranomainen on País Vascon työvoimapalveluihin (Servicio Vasco de Empleo) kuuluva työvoiman aktivointiosasto (Dirección de Activación Laboral), joka vastaa myös ESR-toimenpideohjelman hallinnosta País Vascossa. Rahoitus 31. Espanjan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 1 299 545 euroa, joka vastaa 65:tä prosenttia kokonaiskustannuksista. Komission ehdotus rahastosta maksettavasta osuudesta perustuu Espanjan toimittamiin tietoihin. 32. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 33. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 34. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 35. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2012 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 36. Budjettikohtaan 04 05 01 vuonna 2012 alunperin varatut maksumäärärahat on käytetty kokonaan sen jälkeen, kun budjettivallan kaksi käyttäjää ovat hyväksyneet EGR:n varojen käyttöä koskevat ehdotukset, jotka on toimitettu tähän mennessä, ja tämän vuoksi varat eivät riitä kattamaan nyt käsillä olevaan hakemukseen tarvittavia määriä. Euroopan globalisaatiorahastoa koskevan budjettikohdan maksumäärärahoja vahvistetaan joko siirrolla, jos saatavilla olevien määrärahojen lähde löydetään, tai muuttamalla talousarviota. Käsillä olevan hakemuksen kohteena olevat 1 299 545 euroa katetaan tämän budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/018 ES/País Vasco Productos metálicos, Espanja) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[13] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[14] ja erityisesti sen 12 artiklan 3 kohdan, ottavat huomioon Euroopan komission ehdotuksen[15], sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Espanja esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu País Vascon NUTS II -alueella (ES21), NACE Rev. 2:n kaksinumerotason 25 (metallituotteiden valmistus (pl. koneet ja laitteet)) piirissä toimivissa 423 yrityksessä, ja täydensi hakemusta lisätiedoin 5 päivään syyskuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 299 545 euroa. (5) EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 1 299 545 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [4] Asetuksen (EY) N:o 1927/2006 3 artiklan kolmannen kohdan mukaisesti. [5] KOM(2009) 104 lopullinen, 25.2.2009, komission tiedonanto: Euroopan autoteollisuuden kriisiin reagoiminen. [6] Eurostat – Statistics in focus 61/2011 on Industry, trade and services, "EU-27 Construction activity falls by 16 % from its pre-crisis high by the second quarter of 2011", http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [7] Laivanrakennusteollisuuden osalta, ks: EGR/2010/006 PL/H. Cegielski-Poznan, EGR/2010/025 DK/Odense Steel Shipyard ja EGR/2011/008 DK/Odense Steel Shipyard. Rakennusalan osalta, ks: EGR/2011/006 ES/Comunidad Valenciana Construction, EGR/2011/009 NL/Gelderland Construction 41, EGR/2011/012 NL/Noord Brabant-Zuid Holland ja EGR/2011/017 ES/Aragón Construction. Auteollisuuden osalta, ks: EGR/2009/019 FR/Renault, EGR/2010/002 ES/Cataluña Automotive ja 2011/003 DE/Arnsberg and Düsseldorf Automotive. [8] COM(2012) 451 final, 9.8.2012, liittyy tapaukseen EGF/2011/019 ES/Galicia Metal. [9] Tuotannon mittaus perustuu Espanjan metallialan toimialaliiton (Confemetal) laskemaan metallituotannon indikaattoriin (IPIMET eli Indicador de Producción del Metal). [10] Määritelty NACE Rev. 2 –luokituksen kaksinumerotasoksi 25 (metallituotteiden valmistus (pl. koneet ja laitteet). [11] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [12] Julkaisu Spotlight on Europe's "invisible sector" – The metalworking and metal articles industries, Euroopan komissio, yritys- ja teollisuustoiminnan pääosasto. [13] EUVL C 139, 14.6.2006, s. 1. [14] EUVL L 406, 30.12.2006, s. 1. [15] EUVL C […], […], s. […].